title: 2008/824/EK: Komisijas Lēmums ( 2008. gada 22. oktobris ), ar ko izveido Eiropas Kopu politikas grupu

text:
               30.10.2008

               LV

               Eiropas Savienības Oficiālais Vēstnesis

               L 288/7

      KOMISIJAS LĒMUMS

   (2008. gada 22. oktobris),
   ar ko izveido Eiropas Kopu politikas grupu
   (2008/824/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Ar Eiropas Kopienas dibināšanas līguma 157. pantu Kopienai un dalībvalstīm ir uzticēts uzdevums nodrošināt Kopienas nozaru konkurētspējai vajadzīgos apstākļus, kā arī veicināt inovācijas, pētniecības un tehnoloģijas attīstības politikas radītā rūpniecības potenciāla labāku izmantojumu.

               (2)

               Eiropas Parlamenta un Padomes 2006. gada 24. oktobra Lēmuma 1639/2006/EK, ar ko izveido konkurētspējas un inovāciju pamatprogrammu (2007. līdz 2013. gads) (1) 13. pantā ir paredzēti pasākumi, lai sekmētu nozarei raksturīgas inovācijas, kopas, inovāciju tīklus, publiskā un privātā sektora inovāciju partnerības un sadarbību ar attiecīgām starptautiskām organizācijām un inovāciju vadību.

               (3)

               Paziņojumā “Zināšanu izmantošana praksē. Plaša mēroga inovācijas stratēģija ES” (2) Komisija atzīst kopu veicinošo ietekmi uz konkurētspēju un inovācijām, jo tas ir instruments, kas palīdz pārvarēt plaisu starp uzņēmējdarbību, pētniecību un resursiem, tādējādi ļaujot zināšanām ātrāk nonākt tirgū, un aicina noteikt stratēģisku politikas virzību un sadarboties.

               (4)

               Konkurētspējas padome 2006. gada 4. decembra secinājumos izvirzīja kopas par vienu no deviņām stratēģiskajām prioritātēm, īstenojot plašu Eiropas inovācijas stratēģiju.

               (5)

               Eiropadome 2008. gada 13. un 14. marta secinājumos uzsvēra, ka labāk jāsaskaņo inovāciju pamatnosacījumi, tostarp uzlabojot zinātnes un ražošanas nozares saiknes un veidojot pasaules līmeņa inovācijas kopas, kā arī pilnveidojot reģionālās kopas un kontaktu tīklus.

               (6)

               Eiropas prezidentūras konferencē par inovācijām un kopām 2008. gada 22. un 23. janvārī Stokholmā izstrādāja Eiropas kopu memorandu, kuru parakstīja vairāk nekā 70 valsts un reģionālās iestādes un aģentūras, – tas bija īpaši būtisks solis, lai pastiprināti rosinātu kopu attīstību.

               (7)

               Sadarbība kopu politikas jomā ES mērogā sākās ar Eiropas Kopu alianses izveidi, kurā patlaban ir vairāk nekā 70 partnerorganizāciju no visas Eiropas.

               (8)

               Reģionu komiteja 2008. gada 19. jūnijā pieņēma atzinumu par kopām un kopu politiku, kurā tā ierosina izveidot augsta līmeņa ekspertu grupu kopu jautājumos, kas būtu platforma diskusijām par kopu vispārējās pamatstratēģijas īstenošanu.

               (9)

               Komisijas paziņojumā “Ceļā uz pasaules līmeņa kopām Eiropas Savienībā. Plaša mēroga inovāciju stratēģijas īstenošana” (3) konstatēts, ka Eiropas Kopu politikas grupas izveide ir būtisks posms politikas programmā, lai atbalstītu pasaules līmeņa kopu izveidi ES.

               (10)

               Tādēļ ir jāizveido Eiropas Kopu politikas grupa un jānosaka tās uzdevumi un struktūra.

               (11)

               Lai sasniegtu iepriekšminētos mērķus, Komisijai jāaicina piedalīties darbā politikas veidotāji un eksperti kopu veidošanas jomā.

               (12)

               Eiropas Kopu politikas grupai jādalās informācijā par kopu politiku, lai sīkāk izpētītu, kā labāk palīdzēt dalībvalstīm veicināt pasaules līmeņa kopu veidošanu ES.

               (13)

               Eiropas Kopu politikas grupā jābūt augsta līmeņa locekļiem ar pieredzi un zināšanām konkurētspējas un inovāciju politikas jomā, kā arī ļoti labu izpratni par kopu nozīmi un darbību ekonomiskajā izaugsmē.

               (14)

               Neskarot drošības noteikumus, kas izklāstīti Komisijas Lēmuma 2001/844/EK, EOTK, Euratom
                   (4) pielikumā, jāparedz noteikumi par to, kā Eiropas Kopu politikas grupas locekļi drīkst izpaust informāciju.

               (15)

               Personas dati par Eiropas Kopu politikas grupas locekļiem ir jāapkopo, jāapstrādā un jāpublicē saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (5).

               (16)

               Ir lietderīgi noteikt šā lēmuma piemērošanas ilgumu. Komisija pienācīgā laikā izskatīs tā pagarināšanas lietderību,

         IR NOLĒMUSI ŠĀDI.
   1. pants
   Eiropas Kopu politikas grupa
   Ar šo Komisija izveido Eiropas Kopu politikas grupu (turpmāk — “grupa”).
   2. pants
   Uzdevumi
   Grupai ir šādi uzdevumi:

               a)

               uzlabot Komisijas un dalībvalstu izpratni par to, kā moderna politika var sekmēt kopu izcilību;

               b)

               noteikt un sīkāk analizēt gan sekmīgu, gan nesekmīgu kopu atbalstīšanas praksi un sniegt ieteikumus par to, kā labāk izstrādāt kopu politiku Kopienā;

               c)

               novērtēt starptautiskās kopu attīstības tendences un noteikt, kādas grūtības kopu politikai būs jāpārvar globalizācijas dēļ;

               d)

               izpētīt, ar kādiem līdzekļiem novēršami šķēršļi starptautiskajai kopu sadarbībai;

               e)

               analizēt, kā viens otru papildina Kopienas līmeņa galvenie politikas virzieni un finanšu instrumenti, kuri atbalsta kopas; izdarīt secinājumus un sagatavot ieteikumus;

               f)

               sadarboties ar Eiropas Kopu aliansi un attiecīgā gadījumā ar citām iniciatīvām, kas atbalsta kopas un kopu politiku, un izmantot to praktisko pieredzi;

               g)

               locekļu pilnvaru laikā veikt ne vairāk kā trīs mācību apmeklējumus, lai mācītos no starptautiskās pieredzes;

               h)

               sadarboties, lai informētu sabiedrību par diskusijas gaitu un kopīgajiem konstatējumiem;

               i)

               sniegt Komisijai visdusposma ziņojumu deviņus mēnešus pēc grupas izveides un nobeiguma ziņojumu grupas pilnvaru laika beigās ar informācijas kopsavilkumu par paveikto attiecībā uz uzdevumiem un ieteikumiem. Nobeiguma ziņojums jādara pieejams sabiedrībai.

         Priekšsēdētājs piedalās attiecīgajās konferencēs un pasākumos, kuros informē par grupas svarīgākajiem konstatējumiem.
   3. pants
   Locekļi un to iecelšana
   1.   Komisija ieceļ grupas locekļus, izvēloties no augsta līmeņa speciālistiem, kuri ir kompetenti 2. pantā minētajās jomās, kuri pieteikušies, atbildot uz uzaicinājumu iesniegt pieteikumus. Vajadzības gadījumā Komisijas pārstāvis var uzaicināt ekspertus vai novērotājus, kas ir īpaši kompetenti kādā darba kārtības jautājumā, piedalīties grupas darbā.
   2.   Grupā ir ne vairāk kā 20 locekļu.
   3.   Grupas locekļus ieceļ uz 18 mēnešiem.
   4.   Grupas locekļus ieceļ amatā privātpersonas statusā, un ieteikumus Komisijai viņi sniedz neatkarīgi no ārējas ietekmes.
   5.   Grupas locekļi pilda savus pienākumus, līdz viņu vietā ieceļ citus vai arī līdz pilnvaru termiņa beigām.
   6.   Grupas locekļus, kuri vairs nespēj efektīvi piedalīties grupas apspriedēs, kuri atkāpjas vai neatbilst nosacījumiem, kas izklāstīti šā panta 4. punktā vai Līguma 287. pantā, var aizstāt ar citiem locekļiem līdz pilnvaru termiņa beigām.
   7.   Locekļi, kurus ieceļ privātpersonas statusā, katru gadu rakstiski apstiprina, ka viņi apņemas darboties sabiedrības interešu labā, kā arī apstiprina, ka viņiem nav tādu interešu/ir tādas intereses, kas varētu apdraudēt viņu objektivitāti.
   8.   Privātpersonu statusā iecelto locekļu vārdu un uzvārdu publicē Uzņēmējdarbības un rūpniecības ģenerāldirektorāta tīmekļa vietnē un Eiropas Savienības Oficiālā Vēstneša C sērijā. Datus par grupas locekļu vārdu un uzvārdu apkopo, apstrādā un publicē atbilstoši Regulai (EK) Nr. 45/2001.
   4. pants
   Darbība
   1.   Komisija ieceļ grupas priekšsēdētāju.
   2.   Ja Komisija uzskata, ka informācija, kas iegūta, piedaloties grupas darbā, attiecas uz konfidenciāliem jautājumiem, neskarot Lēmuma 2001/844/EK, EOTK, Euratom, pielikumā izklāstītos drošības noteikumus, šo informāciju neizpauž.
   3.   Grupa parasti pulcējas uz sanāksmi Komisijas telpās atbilstoši Komisijas izstrādātām procedūrām un plānam. Sekretariāta pakalpojumus grupai nodrošina Komisija. Šajās sanāksmēs var piedalīties attiecīgos procesos ieinteresēti Komisijas ierēdņi.
   4.   Grupa pieņem savu reglamentu, pamatojoties uz Komisijā pieņemto standarta reglamentu.
   5.   Komisija var publicēt vai publiskot internetā visus kopsavilkumus, secinājumus vai daļējus secinājumus vai grupas darba dokumentus attiecīgā dokumenta oriģinālvalodā.
   5. pants
   Sanāksmju izdevumi
   Komisija grupas locekļiem atlīdzina ceļa izdevumus un vajadzības gadījumā uzturēšanās izdevumus, kas saistīti ar grupas darbu, atbilstīgi Komisijas noteikumiem par kompensācijām neatkarīgiem ekspertiem.
   Grupas locekļi nesaņem atlīdzību par sniegtajiem pakalpojumiem.
   Sanāksmju izdevumus atlīdzina atbilstīgi gada budžetam, ko grupai piešķīruši atbildīgie Komisijas dienesti.
   6. pants
   Termiņš
   Šis lēmums zaudē spēku 2011. gada 30. jūnijā.

      Briselē, 2008. gada 22. oktobrī

            Komisijas vārdā —

            priekšsēdētāja vietnieks

         Günter VERHEUGEN

      (1)  OV L 310, 9.11.2006., 15. lpp.

      (2)  COM(2006) 502, galīgā redakcija, 13.9.2006.

      (3)  COM(2008) 652, 17.10.2008.

      (4)  OV L 317, 3.12.2001., 1. lpp.

      (5)  OV L 8, 12.1.2001., 1. lpp.

      PIELIKUMS
      Eiropas Kopu politikas grupa
      PILNVARAS
      1.   Priekšvēsture
      Saskaņā ar Eiropas iniciatīvu INNOVA 2006. gada decembrī izveidoja Augsta līmeņa padomdevēju grupu kopu jautājumos, kuras uzdevums ir virzīt diskusijas par kopu politiku Eiropā un izstrādāt kopu darba programmu kopīgām darbībām, kas sekmētu starptautisku sadarbību. Grupai bija vadošā loma, sagatavojot Eiropas kopu memorandu (1), kuru izstrādāja Eiropas prezidentūras konferencē par inovācijām un kopām 2008. gada 22. un 23. janvārī Stokholmā un kuru parakstīja vairāk nekā 70 valsts un reģionālās iestādes un aģentūras.
      Paziņojumā “Ceļā uz pasaules līmeņa kopām Eiropas Savienībā. Plaša mēroga inovāciju stratēģijas īstenošana” (2), ko pieņēma 2008. gada 17. oktobrī, paredzēts izveidot Eiropas Kopu politikas grupu, lai pilnveidotu stratēģiskāku pieeju kritiskās masas un pasaules līmeņa izcilības sasniegšanai. Šī grupa aizstās pašreizējo augsta līmeņa padomdevēju grupu kopu jautājumos un uzlabos savu darbības jomu un atpazīstamību.
      2.   Eiropas kopu politikas grupas pilnvaras
      Eiropas Kopu politikas grupas uzdevums un mērķis ir dalīties informācijā par kopu politiku, lai sīkāk izpētītu, kā labāk palīdzēt dalībvalstīm veicināt pasaules līmeņa kopu veidošanu ES.
      Grupas uzdevumi ir šādi:

                  —

                  uzlabot Komisijas un dalībvalstu izpratni par to, kā moderna politika var sekmēt kopu izcilību;

                  —

                  noteikt un sīkāk analizēt gan sekmīgu, gan nesekmīgu kopu atbalstīšanas praksi un sniegt ieteikumus par to, kā labāk izstrādāt kopu politiku Kopienā;

                  —

                  novērtēt starptautiskās kopu attīstības tendences un noteikt, kādas grūtības kopu politikai būs jāpārvar globalizācijas dēļ;

                  —

                  izpētīt, ar kādiem līdzekļiem novēršami šķēršļi starptautiskajai kopu sadarbībai;

                  —

                  analizēt, kā viens otru papildina Kopienas līmeņa galvenie politikas virzieni un finanšu instrumenti, kuri atbalsta kopas, izdarīt secinājumus un sniegt ieteikumus;

                  —

                  sadarboties ar Eiropas Kopu aliansi un attiecīgā gadījumā ar citām iniciatīvām, kas atbalsta kopas un kopu politiku, un izmantot to praktisko pieredzi;

                  —

                  locekļu pilnvaru laikā veikt ne vairāk kā trīs mācību apmeklējumus, lai mācītos no starptautiskās pieredzes;

                  —

                  sadarboties, lai informētu sabiedrību par diskusijas gaitu un kopīgajiem konstatējumiem;

                  —

                  sniegt Komisijai visdusposma ziņojumu deviņus mēnešus pēc grupas izveides un nobeiguma ziņojumu grupas pilnvaru termiņa beigās ar informācijas kopsavilkumu par paveikto attiecībā uz uzdevumiem un ieteikumiem. Nobeiguma ziņojums jādara pieejams sabiedrībai.

            Priekšsēdētājs piedalās attiecīgajās konferencēs un pasākumos, un informē par rezultātiem un grupas svarīgākajiem konstatējumiem. Šos ziņojumus neuzskata par Komisijas dienestu viedokli.
      3.   Grupas sastāvs un darbība
      3.1.   Sastāvs
      Eiropas Kopu politikas grupā ir ne vairāk kā 20 augsta līmeņa locekļu ar pieredzi un zināšanām konkurētspējas un inovāciju politikas jomā. Grupas locekļi pārstāv augsta līmeņa politikas veidotājus, uzņēmumus un pētniecības un augstākās izglītības iestādes.
      Eiropas iestāžu pārstāvji var piedalīties grupas sanāksmēs un darbībās kā novērotāji.
      3.2.   Uzaicinājums iesniegt pieteikumus
      Grupu izveidos, izsludinot atklātu uzaicinājumu iesniegt pieteikumus, kuros pienācīgi jāmotivē vēlme piedalīties grupas darbā. Ekspertu atlasei piemēros šādus kritērijus:

                  —

                  locekļiem vajadzīgas izcilas zināšanas un pieredze konkurētspējas un inovācijas politikas jomā reģionālā, valsts un Kopienas mērogā, kā arī vajadzīga laba izpratne par kopu nozīmi ekonomiskā izaugsmē, lai nodrošinātu, ka veiktā analīze un sniegtie ieteikumi ir īstenojami un atbilst ES institucionālajam un tiesiskajam regulējumam;

                  —

                  locekļiem vajadzīga liela pieredze Eiropas jautājumos, un viņiem jābūt strādājušiem starptautiskā vidē;

                  —

                  locekļiem vajadzīgas labas angļu valodas prasmes, lai viņi varētu piedalīties grupas mutiskās diskusijās un gatavot rakstiskus ziņojumus.

            Ieinteresēto personu pieteikumiem pievienojami materiāli, kas apliecina, ka pieteiktais kandidāts atbilst iepriekšminētajām prasībām.
      Grupas locekļus ieceļ uz 18 mēnešiem. Ja grupas veidošanas vai tās pastāvēšanas laikā kāds no izvēlētajiem ekspertiem nav pieejams, Komisija lemj par piemērotu aizstājēju no prasībām atbilstošo iesniegto priekšlikumu klāsta.
      3.3.   Grupas sastāva galīgā noteikšana
      Komisija lemj par grupas galīgo sastāvu, pamatojoties uz priekšlikumiem, kas iesniegti, atbildot uz uzaicinājumu iesniegt pieteikumus.
      Komisija atlasīs tos ierosinātos ekspertus, kuru zināšanas vislabāk atbilst prasībām saistībā ar grupas pilnvarās esošajiem jautājumiem, ja to apliecina ar konkrētu iepriekšēju pieredzi, kas saistīta ar šādu problēmu risinājumu ierosinājumiem vai īstenošanu savā administrācijā, organizācijā, apvienībā vai nozarē.
      Turklāt Komisija, pamatojoties uz saņemtajiem priekšlikumiem, centīsies nodrošināt plašu ģeogrāfisku pārstāvētību, lai būtu līdzsvars starp dzimumiem un lai dažādās ieinteresētās personas būtu attiecīgi pārstāvētas.
      3.4.   Priekšsēdētājs
      Komisija ievēl priekšsēdētāju, ņemot vērā to, cik lielā mērā izvēlētā persona uzticami pārstāv galveno ieinteresēto personu intereses, piedalās viedokļa par kopu politiku noteikšanā/veidošanā grupas pilnvaru ietvaros un cik lielā mērā tai ir vajadzīgā pieredze. Komisija ieceļ priekšsēdētāju uz 18 mēnešiem.
      3.5.   Darbība
      Grupa tiekas 4 reizes, un tās darbu vada ieceltais priekšsēdētājs. Grupai palīdz sekretariāts, ko nodrošina ārējs līgumslēdzējs. Ārējais līgumslēdzējs grupai sniedz administratīvu palīdzību, tostarp organizē sanāksmes un mācību apmeklējumus, vienkāršo iekšējo saziņu un locekļu ceļojuma un uzturēšanās izmaksu atlīdzināšanu. Sekretariāts atbild arī par sabiedriskā noslēguma pasākuma organizēšanu, kā arī par nobeiguma ziņojuma pabeigšanu un izplatīšanu. Informāciju, kas iegūta, piedaloties grupas apspriedēs, nedrīkst izpaust, ja Komisija nosaka, ka tā attiecas uz konfidenciāliem jautājumiem.
      3.6.   Ilgums
      Grupa izpilda savus uzdevumus 18 mēnešos.
      3.7.   Grupas locekļu izdevumi
      Komisija izsludinās atklātu uzaicinājumu piedalīties konkursā, lai atlasītu ārēju līgumslēdzēju, kura uzdevums būs nodrošināt sekretariāta pakalpojumus grupai, un šā pakalpojumu līguma ietvaros atlīdzinās grupas locekļu ceļojumu un uzturēšanās izdevumus, kas saistīti ar grupas darbu.

         (1)  Eiropas kopu memoranda teksts ir pieejams šādā tīmekļa vietnē: http://www.proinno-europe.eu/NWEV/uploaded_documents/European_Cluster_Memorandum.pdf

         (2)  COM(2008) 652, 17.10.2008.


title: 2007/769/EK: Komisijas Lēmums ( 2007. gada 16. novembris ) par vecāko darba inspektoru komitejas locekļu iecelšanu uz jaunu pilnvaru termiņu

text:
               29.11.2007

               LV

               Eiropas Savienības Oficiālais Vēstnesis

               L 311/42

      KOMISIJAS LĒMUMS

   (2007. gada 16. novembris)
   par vecāko darba inspektoru komitejas locekļu iecelšanu uz jaunu pilnvaru termiņu
   (2007/769/EK)
   EIROPAS KOPIENU KOMISIJA,
   ņemot vērā Komisijas 1995. gada 12. jūlija Lēmumu 95/319/EK, ar ko izveido Vecāko darba inspektoru komiteju (1), un jo īpaši tā 5. pantu,
   ņemot vērā dalībvalstu iesniegto kandidātu sarakstu,
   tā kā:

               (1)

               Lēmuma 5. panta 1. punktā ir paredzēts, ka komitejā ir pa diviem pārstāvjiem no katras dalībvalsts.

               (2)

               Lēmuma 5. panta 2. punktā ir paredzēts, ka komitejas locekļus izvirza Komisija pēc dalībvalstu priekšlikuma.

               (3)

               Lēmuma 5. panta 3. punktā ir paredzēts, ka komitejas locekļu pilnvaru termiņš ir trīs gadi un viņus var iecelt amatā atkārtoti.

               (4)

               Iepriekšējais komitejas locekļu pilnvaru termiņš beidzās 2006. gada 31. decembrī.

               (5)

               Tāpēc Komisijai jāieceļ minētās komitejas locekļi uz trīs gadiem, pamatojoties uz dalībvalstu priekšlikumiem,

         IR NOLĒMUSI ŠĀDI.
   Vienīgais pants
   1.   Šā lēmuma pielikumā minētās personas tiek ieceltas Vecāko darba inspektoru komitejas (SLIC) locekļa amatā uz trīs gadiem no 2007. gada 1. janvāra līdz 2009. gada 31. decembrim.
   2.   Komitejas locekļu sarakstu informācijas nolūkos publicē Eiropas Savienības Oficiālajā Vēstnesī.

      Briselē, 2007. gada 16. novembrī

            Komisijas vārdā —

            Komisijas loceklis

         Vladimír ŠPIDLA

      (1)  OV L 188, 9.8.1995., 11. lpp.

      PIELIKUMS

                  BEĻĢIJA

                     Karel VAN DAMME

                     Michel ASEGLIO

                  BULGĀRIJA

                     Totyu MLADENOV

                     Veselin VESELINOV

                  ČEHIJA

                     Rudolf HAHN

                     Anežka SIXTOVÁ

                  DĀNIJA

                     Jens JENSEN

                     Annemarie KNUDSEN

                  VĀCIJA

                     Hans-Jürgen BIENECK

                     Dr Helmut DEDEN

                  ĪRIJA

                     Michael HENRY

                     Peter CLAFFEY

                  IGAUNIJA

                     Herko SUNTS

                     Katrin KAARMA

                  GRIEĶIJA

                     Alexandros KARAGEORGIOU

                     Ioanna PAPAIOANNOU

                  SPĀNIJA

                     Raimundo ARAGON BOMBIN

                     Javier VALLEJO SANTAMARIA

                  FRANCIJA

                     Jean BESSIERE

                     Christiane GIRAUD

                  ITĀLIJA

                     Mario NOTARO

                     Mariano MARTONE

                  KIPRA

                     Leandros NICOLAIDES

                     Anastasios YIANNAKI

                  LATVIJA

                     Rita ELCE

                     Tatjana ZABAROVSKA

                  LIETUVA

                     Mindaugas PLUKTAS

                     Dalia LEGIENE

                  LUKSEMBURGA

                     Robert HUBERTY

                     Paul WEBER

                  UNGĀRIJA

                     István PAPP

                     János GÁDOR

                  MALTA

                     Mark GAUCI

                     Vincent ATTARD

                  NĪDERLANDE

                     Jaap UIJLENBROEK

                     Peter WEEDA

                  AUSTRIJA

                     Eva-Elisabeth SZYMANSKI

                     Gertrud BREINDL

                  POLIJA

                     Bozena BORYS-SZOPA

                     Roman GIEDROJĆ

                  PORTUGĀLE

                     Paulo MORGADO DE CARVALHO

                     Manuel Joaquim FERREIRA MADURO ROXO

                  RUMĀNIJA

                     Mariana BĂSUC

                     Silvia TRUFĂȘILĂ

                  SLOVĒNIJA

                     Borut BREZOVAR

                     Boris RUŽIC

                  SLOVĀKIJA

                     Andrej GMITTER

                     Jana GIBÓDOVÁ

                  SOMIJA

                     Mikko HURMALAINEN

                     Jaakko ITÄKANNAS

                  ZVIEDRIJA

                     Bernt NILSSON

                     Bertil REMAEUS

                  APVIENOTĀ KARALISTE

                     Justin MC CRACKEN

                     Sandra CALDWELL


title: Padomes Lēmums (1981. gada 30. marts), ar ko palielina ģenerāladvokātu skaitu Tiesā

text:
Svarīgs juridisks paziņojums

|

31981D0209

Oficiālais Vēstnesis L 100 , 11/04/1981 Lpp. 0021 - 0021 Speciālizdevums somu valodā: Nodaļa 1 Sējums 2 Lpp. 0016  Speciālizdevums spāņu valodā: Nodaļa 01 Sējums 3 Lpp. 0077  Speciālizdevums zviedru valodā: Nodaļa 1 Sējums 2 Lpp. 0016  Speciālizdevums portugāļu valodā Nodaļa 01 Sējums 3 Lpp. 0077

		Padomes lēmums(1981. gada 30. marts),ar ko palielina ģenerāladvokātu skaitu Tiesā(81/209/Euratom, EOTK, EEK)EIROPAS KOPIENU PADOME,ņemot vērā Eiropas Ogļu un tērauda kopienas dibināšanas līgumu, un jo īpaši tā 32.a pantu,ņemot vērā Eiropas Ekonomikas kopienas dibināšanas līgumu, un jo īpaši tā 166. pantu,ņemot vērā Eiropas Atomenerģijas kopienas dibināšanas līgumu, un jo īpaši tā 138. pantu,ņemot vērā Tiesas 1978. gada 21. jūlija memoranda lūgumu palielināt ģenerāladvokātu skaitu,tā kā Tiesas darba apjoms pamato ģenerāladvokātu skaita palielināšanu līdz pieciem;tā kā Eiropas Ogļu un tērauda kopienas dibināšanas līguma 32.a panta pirmā daļa, Eiropas Ekonomikas kopienas dibināšanas līguma 166. panta pirmā daļa un Eiropas Atomenerģijas kopienas dibināšanas līguma 138. panta pirmā daļa tādēļ būtu jāgroza, lai palielinātu ģenerāladvokātu skaitu;tā kā Eiropas Ogļu un tērauda kopienas dibināšanas līguma 32.b panta trešā daļa, Eiropas Ekonomikas kopienas dibināšanas līguma 167. panta trešā daļa un Eiropas Atomenerģijas kopienas dibināšanas līguma 139. panta trešā daļa būtu jāgroza tā, lai daļēja nomainīšana pārmaiņus attiektos uz diviem vai trim ģenerāladvokātiem;tā kā, lai nodrošinātu paredzētās nomainīšanas sistēmas darbību, ģenerāladvokāta, kas iecelts, lai pirmoreiz stātos ar šo lēmumu radītajā amatā, pilnvaru laika beigu datums būtu jāpārceļ uz 1985. gada 6. oktobri,IR PIEŅĒMUSI ŠĀDU LĒMUMU.1. pants"Tiesai palīdz pieci ģenerāladvokāti."2. pants"Daļu ģenerāladvokātu nomaina ik pēc trijiem gadiem. Pārmaiņus nomaina divus un trīs ģenerāladvokātus."3. pantsĢenerāladvokātam, kas iecelts, lai pirmoreiz stātos ar šo lēmumu radītajā amatā, pilnvaru laiks beidzas 1985. gada 6. oktobrī.Briselē, 1981. gada 30. martāPadomes vārdā —priekšsēdētājsG. Braks--------------------------------------------------


title: 2011/568/ES: Eiropas Parlamenta Lēmums ( 2011. gada 10. maijs ) par Eiropas Profesionālās izglītības attīstības centra 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/130

         EIROPAS PARLAMENTA LĒMUMS
   (2011. gada 10. maijs)
   par Eiropas Profesionālās izglītības attīstības centra 2009. finanšu gada budžeta izpildes apstiprināšanu
   (2011/568/ES)
   EIROPAS PARLAMENTS,
   ņemot vērā Eiropas Profesionālās izglītības attīstības centra 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Profesionālās izglītības attīstības centra 2009. finanšu gada pārskatiem, ar Centra atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 1975. gada 10. februāra Regulu (EEK) Nr. 337/75, ar ko izveido Eiropas Profesionālās izglītības attīstības centru (3), un jo īpaši tās 12.a pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0106/2011),

               1.

               sniedz Eiropas Profesionālās izglītības attīstības centra direktoram apstiprinājumu par Centra 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Profesionālās izglītības attīstības centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 130. lpp.

      (2)  OV L 248, 16.9.2002., 1. lpp.

      (3)  OV L 39, 13.2.1975., 1. lpp.

      (4)  OV L 357, 31.12.2002., 72. lpp.
    ---documentbreak---

               27.9.2011

               LV

               Eiropas Savienības Oficiālais Vēstnesis

               L 250/131

         EIROPAS PARLAMENTA REZOLŪCIJA
   (2011. gada 10. maijs),
   ar konstatējumiem, kas ir neatņemama daļa no Lēmuma par Eiropas Profesionālās izglītības attīstības centra 2009. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Profesionālās izglītības attīstības centra 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Profesionālās izglītības attīstības centra 2009. finanšu gada pārskatiem, ar Centra atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 1975. gada 10. februāra Regulu (EEK) Nr. 337/75, ar ko izveido Eiropas Profesionālās izglītības attīstības centru (3), un jo īpaši tās 12.a pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0106/2011),

               A.

               tā kā Revīzijas palāta ir norādījusi – tā guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2010. gada 5. maijā Parlaments sniedza Eiropas Profesionālās izglītības attīstības centra direktoram apstiprinājumu par 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā

                           —

                           vērsa uzmanību uz to, ka Centrs ir atkal pārnesis apropriācijas uz nākamo gadu (25 % no maksājumu apropriācijām, t. i., EUR 1 400 000),

                           —

                           uzsvēra, ka tas liecina par nepilnībām plānošanā un pamatdarbībām paredzēto diferencēto apropriāciju uzraudzībā;

               C.

               tā kā Centra 2009. gada budžets bija EUR 18 530 000, t. i., par 1 % lielāks nekā 2008. finanšu gadā,

      Darbības rādītāji

               1.

               norāda, ka Revīzijas palāta ir apstiprinājusi – gada pārskati par budžetu EUR 18 500 000 apmērā ticami atspoguļo Centra finanšu stāvokli 2009. gada 31. decembrī un Centra 2009. finanšu gadā veiktās darbības un naudas plūsmas atbilst tā finanšu noteikumiem;

               2.

               pauž gandarījumu par to, ka Revīzijas palāta ir atzinusi Centra 2009. finanšu gada pārskatiem pakārtotos darījumus par likumīgiem un pareiziem; atzinīgi vērtē Centra ieceri 2011. gadā ieviest Ganta diagrammas visām galvenajām pamatdarbībām; atgādina Centram, ka šīs diagrammas ļauj ātri konstatēt, cik daudz laika katrs darbinieks ir pavadījis, strādājot pie konkrēta projekta, un veicina uz rezultātu gūšanu vērstas pieejas īstenošanu;

               3.

               pauž atzinību Centram par to, ka 2009. gadā ir ieviesta rezultatīvo rādītāju novērtēšanas sistēma, kas piemērojama vidēji ilgam laikposmam (2009–2011) noteiktajām Centra prioritātēm un Centra gada darbības programmai, un ka ir izveidota rezultatīvo rādītāju pamatsistēma, kura nodrošina paveiktā darba pārraudzību, kā arī izpildes, rezultātu un ietekmes mērīšanu; jo īpaši uzsver, ka ieviestā rezultatīvo rādītāju novērtēšanas sistēma palīdz Centram pārvaldīt un novērtēt Centra darbības ietekmi un to, cik šī darbība ir rezultatīva, efektīva un atbilstīga; turklāt uzskata, ka šo sistēmu varētu izmantot arī turpmākiem uzlabojumiem attiecībā uz budžeta līdzekļu sadali pēc darbības jomām un maksājumu apropriāciju ciešākai uzraudzībai, kas ļautu izvairīties no to pārnešanas;

               4.

               aicina Centru tabulā, kas pievienojama nākamajam Revīzijas palātas ziņojumam, precīzi salīdzināt veikumu tajā finanšu gadā, attiecībā uz kuru ir jāapstiprina budžeta izpilde, ar veikumu iepriekšējā finanšu gadā, lai budžeta izpildes apstiprinātājiestāde varētu labāk novērtēt Centra darbību no gada gadā;

               5.

               pauž interesi par Centra sadarbību ar Norvēģiju un Islandi un ņem vērā, ka Centrs ir izstrādājis plānu, kas ļautu Norvēģijas un Islandes iemaksu izlietojumu saskaņot ar Savienības subsīdijas izlietojumu un kas līdz 2013. gadam būtu jāīsteno;

      Cilvēkresursi

               6.

               konstatē, ka Centrs ir mainījis personāla darbā pieņemšanas kārtību, ņemot vērā Revīzijas palātas 2009. gada ziņojumā Centram pausto aicinājumu nodrošināt vēl lielāku pārredzamību; atzinīgi vērtē Centra iniciatīvu, ko tas īsteno kopš 2010. gada jūnija, proti, rakstiskajiem pārbaudījumiem un intervijām paredzētie jautājumi tiek sagatavoti pirms kandidātu priekšatlases;

      Pārnestās apropriācijas

               7.

               vērš uzmanību uz to, ka Centrs ir pārnesis apropriācijas (31 % no administratīvajiem izdevumiem (II sadaļa)) un atcēlis maksājumu apropriācijas (24 % no kopējās pamatdarbībām paredzēto apropriāciju summas); tādēļ aicina Centru arī turpmāk uzlabot plānošanu un uzraudzību un rūpīgāk ievērot gada pārskata principu;

      Budžeta pārvaldība

               8.

               aicina Centru efektīvāk piemērot budžeta specifikācijas un pārredzamības principus; apstiprina, ka 2010. gada jūnijā Centrs informēja Valdi par visiem 2009. un 2010. gadā veiktajiem pārvietojumiem un kopš tā laika ir regulāri sniedzis Valdei informāciju par pārvietojumiem un ka jaunajā finanšu noteikumu īstenošanas kārtībā, ko Valde pieņēma 2010. gada decembrī, Centrs ir precizējis t. s. 10 % noteikumu;

      Iekšējā revīzija

               9.

               apstiprina, ka Centrs budžeta izpildes apstiprinātājiestādei ir iesniedzis Centra direktora sagatavotu ziņojumu, kurā atbilstoši pamata Finanšu regulas 72. panta 5. punktam īsumā izklāstīts iekšējā revīzijas dienesta (IRD) ieteikumu saturs; tomēr aicina Centra direktoru sniegt precīzu informāciju par IRD 2008. gada 31. decembrī izdoto 15 ieteikumu saturu, kā arī par 14 jauno ieteikumu saturu, kurus IRD izdeva 2009. gada 31. decembrī;

               10.

               atzinīgi vērtē to, ka 2009. gadā Centrs ir izveidojis iepirkumam paredzētu tiešsaistes rīku, lai varētu labāk izstrādāt gada iepirkuma plānu un labāk uzraudzīt tā īstenošanu;

               11.

               norāda, ka 2009. gadā Centrs pilnībā atjaunināja saistību atcelšanas procedūru, tā cenšoties nodrošināt, lai aktīvu uzskaite būtu vēl labāk pārredzama; turklāt norāda, ka tajā pašā gadā Centrs sāka dokumentēt galvenos kontroles procesus; tādēļ aicina Centru informēt budžeta izpildes apstiprinātājiestādi par šajā sakarā veiktajiem pasākumiem;

               12.

               atzinīgi vērtē to, ka Centrs ir pirmā aģentūra, kas 2009. gadā brīvprātīgi izmēģinājuma kārtībā veikusi revīziju attiecībā uz darba ētiskajiem aspektiem;

               13.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2011. gada 10. maija rezolūcijā (6) par aģentūru darbību, finanšu pārvaldību un kontroli.

      (1)  OV C 338, 14.12.2010., 130. lpp.

      (2)  OV L 248, 16.9.2002., 1. lpp.

      (3)  OV L 39, 13.2.1975., 1. lpp.

      (4)  OV L 357, 31.12.2002., 72. lpp.

      (5)  OV L 252, 25.9.2010., 124. lpp.

      (6)  Pieņemtie teksti, P7_TA(2011)0163 (skatīt šā Oficiālā Vēstneša 269. lappusi).


title: Eiropas Parlamenta Lēmums (ES) 2015/1649 (2015. gada 29. aprīlis) par Eiropas Slimību profilakses un kontroles centra 2013. finanšu gada budžeta izpildes apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/212

      EIROPAS PARLAMENTA LĒMUMS (ES) 2015/1649
      (2015. gada 29. aprīlis)
      par Eiropas Slimību profilakses un kontroles centra 2013. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Slimību profilakses un kontroles centra 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Slimību profilakses un kontroles centra 2013. finanšu gada pārskatiem un Centra atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Centram par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (5), un jo īpaši tās 23. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0069/2015),

         1.

            sniedz Eiropas Slimību profilakses un kontroles centra direktoram apstiprinājumu par Centra 2013. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Slimību profilakses un kontroles centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 123. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 142, 30.4.2004., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: 2012/300/ES: Padomes Lēmums ( 2012. gada 7. jūnijs ), ar ko ieceļ Eiropas Ekonomikas un sociālo lietu komitejas locekli no Austrijas

text:
               12.6.2012

               LV

               Eiropas Savienības Oficiālais Vēstnesis

               L 151/32

         PADOMES LĒMUMS
   (2012. gada 7. jūnijs),
   ar ko ieceļ Eiropas Ekonomikas un sociālo lietu komitejas locekli no Austrijas
   (2012/300/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Austrijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Johann KÖLTRINGER kunga amata pilnvaru termiņa beigām ir atbrīvojusies viena Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Dr. Ferdinand MAIER (Generalsekretär des Österreichischen Raiffeisenverbands) tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Luksemburgā, 2012. gada 7. jūnijā

            Padomes vārdā –

            priekšsēdētājs

         M. BØDSKOV

      (1)  OV L 251, 25.9.2010., 8. lpp.


title: Eiropas Parlamenta Lēmums (ES) 2015/1678 (2015. gada 29. aprīlis) par Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2013. finanšu gada pārskatu apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/316

      EIROPAS PARLAMENTA LĒMUMS (ES) 2015/1678
      (2015. gada 29. aprīlis)
      par Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2013. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2013. finanšu gada pārskatiem un Aģentūras atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Aģentūrai par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2011. gada 25. oktobra Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (5), un jo īpaši tās 33. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0099/2015),

         1.

            konstatē, ka Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā galīgie gada pārskati ir tādi, kā norādīts Revīzijas palātas gada pārskata pielikumā;

         2.

            apstiprina Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2013. finanšu gada pārskatus;

         3.

            uzdod priekšsēdētājam šo lēmumu nosūtīt Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 326. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 286, 1.11.2011., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: 2005/68/KĀDP:  Padomes Lēmums (2005. gada 24. janvāris), ar kuru groza Lēmumu 2004/197/KĀDP, ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kas skar militārus vai aizsardzības aspektus (Athena)

text:
               29.1.2005

               LV

               Eiropas Savienības Oficiālais Vēstnesis

               L 27/59

      PADOMES LĒMUMS

   (2005. gada 24. janvāris),
   ar kuru groza Lēmumu 2004/197/KĀDP, ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kas skar militārus vai aizsardzības aspektus (Athena)
   (2005/68/KĀDP)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 13. panta 3. punktu un 28. panta 3. punktu,
   tā kā:

               (1)

               2004. gada 23. februārī Padome pieņēma Lēmumu 2004/197/KĀDP (1), kas nosaka, ka to pirmo reizi pārskatīs līdz 2004. gada beigām.

               (2)

               Padome 2003. gada 14. maijā izdarītajos secinājumos apliecināja nepieciešamību izveidot ātrās reaģēšanas potenciālu, jo īpaši attiecībā uz humanitārajām operācijām un glābšanas uzdevumiem.

               (3)

               2004. gada 3. marta ziņojumā ES Militārā komiteja sīki definēja ES militārās ātrās reaģēšanas jēdzienu. Tā arī definēja ES kaujas grupu jēdzienu 2004. gada 14. jūnijā.

               (4)

               Eiropadome 2004. gada 17. jūnijā apstiprināja ziņojumu par EDAP, kurā uzsvērts, ka vajadzētu turpināt darbu pie ES militārās ātrās reaģēšanas potenciāla izveides ar mērķi nodrošināt sākotnējo darbības potenciālu vēlākais 2005. gada sākumā.

               (5)

               Ņemot vērā šīs izmaiņas, būtu jāuzlabo ES militāro operāciju iepriekšēja finansēšana, jo īpaši attiecībā uz ātrās reaģēšanas operācijām. Tādēļ jaunā shēma iepriekšējam finansējumam pirmkārt un galvenokārt ir paredzēta ātrās reaģēšanas operācijām; īpašos apstākļos iepriekšējas iemaksas tomēr var izmantot parastas operācijas iepriekšējai finansēšanai, jo īpaši gadījumos, ja lēmumu par operācijas sākšanu pieņem drīz pēc attiecīgās vienotās rīcības pieņemšanas par darbību.

               (6)

               Tādēļ būtu jāgroza Lēmums 2004/197/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2004/197/KĀDP ar šo groza šādi:

               1)

               Lēmuma 25. pantu aizstāj ar šādu pantu:
               “25. pants
               Iepriekšējs finansējums
               1.   ES militārās ātrās reaģēšanas operācijas gadījumā finansētājas dalībvalstis veic iemaksas references summas apmērā. Neskarot 24. panta 4. punktu, maksājumus veic še turpmāk izklāstītajā kārtībā.
               2.   Lai veiktu ES militāro ātrās reaģēšanas operāciju iepriekšēju finansēšanu, iesaistītās dalībvalstis:

                           a)

                           vai nu veic iepriekšējas iemaksas Athena;

                           b)

                           vai, ja Padome nolemj veikt ES militārās ātrās reaģēšanas operāciju, kuru tās līdzfinansē, veic savas iemaksas minētās operācijas kopējās izmaksās piecu dienu laikā pēc pieprasījuma izsūtīšanas references summas apmērā, ja vien Padome nelemj citādi.

                     3.   Iepriekšminētajā nolūkā Īpašā komiteja, kuras sastāvā ir viens pārstāvis no katras dalībvalsts, kas nolēmusi veikt iepriekšējas iemaksas (še turpmāk “dalībvalstis, kas veic iepriekšējas iemaksas”), paredz provizoriskas apropriācijas budžeta īpašā iedaļā. Šīs provizoriskas apropriācijas sedz iemaksas, ko dalībvalstis, kuras veic iepriekšējas iemaksas, izdara 90 dienu laikā pēc pieprasījuma izsūtīšanas par minēto iemaksu veikšanu. Tomēr iepriekšējas iemaksas 2005. gadam veic divās daļās, kas jāmaksā attiecīgi līdz 2005. gada 30. aprīlim un 30. novembrim.
               4.   Neskarot 24. panta 4. punktu, dalībvalsts, kas veic iepriekšējas iemaksas, iemaksas operācijai, nepārsniedzot to iemaksu apmēru, ko tā veikusi šā panta 3. punktā minētajās provizoriskās apropriācijās, veic 90 dienu laikā pēc pieprasījuma izsūtīšanas. Līdzīga summa var būt pieejama operācijas komandierim no iepriekšējām iemaksām.
               5.   Neatkarīgi no 20. panta, jebkuras šā panta 3. punktā minētās provizoriskas apropriācijas, kas tiek izmantotas operācijai, atjauno 90 dienu laika pēc pieprasījuma izsūtīšanas.
               6.   Neskarot 1. punktu, ikviena dalībvalsts, kas veic iepriekšējas iemaksas, īpašos apstākļos var ļaut administratoram izmantot tās veiktās iepriekšējas iemaksas, lai segtu tās iemaksas operācijā, kurā tā piedalās un kura nav ātrās reaģēšanas operācija. Iepriekšējas iemaksas attiecīgā dalībvalsts atkārtoti veic 90 dienu laikā pēc pieprasījuma izsūtīšanas.
               7.   Neatkarīgi no 31. panta 3. punkta, operācijas komandierim ir tiesības veikt izdevumus, izmantojot summas, kas viņam ir pieejamas.
               8.   Ikviena dalībvalsts drīkst mainīt tās izvēli, paziņojot par to administratoram vismaz trīs mēnešus iepriekš.”

               2)

               Lēmuma 24. panta 6. punktu aizstāj ar šādu punktu:
               “6.   Neskarot pārējos šī lēmuma noteikumus, iemaksas veic 30 dienu laikā pēc tam, kad izsūtīts attiecīgais pieprasījums veikt iemaksas.”

         2. pants
   Šis lēmums stājas spēkā 2005. gada 1. februārī.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 24. janvārī

            Padomes vārdā —

            priekšsēdētājs

         F. BODEN

      (1)  OV L 63, 28.2.2004., 68. lpp.


title: Komisijas Lēmums (1995. gada 4. oktobris) par Pagaidu nolīguma noslēgšanu Eiropas Ogļu un tērauda kopienas un Eiropas Atomenerģijas kopienas vārdā starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Krievijas Federāciju, no otras puses, par tirdzniecību un ar tirdzniecību saistītiem jautājumiem

text:
Svarīgs juridisks paziņojums

|

31995D0415

Oficiālais Vēstnesis L 247 , 13/10/1995 Lpp. 0030 - 0031

		Komisijas Lēmums(1995. gada 4. oktobris)par Pagaidu nolīguma noslēgšanu Eiropas Ogļu un tērauda kopienas un Eiropas Atomenerģijas kopienas vārdā starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Krievijas Federāciju, no otras puses, par tirdzniecību un ar tirdzniecību saistītiem jautājumiem(95/415/EAEK, EOTK)EIROPAS KOPIENU KOMISIJA,ņemot vērā Eiropas ogļu un tērauda kopienas dibināšanas līgumu un jo īpaši tā 95. panta pirmo daļu,ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,tā kā līdz 1994. gada 24. jūnijā Korfu parakstītā Partnerattiecību un sadarbības līguma stāšanās spēkā datumam ir nepieciešams apstiprināt 1995. gada 17. jūlijā Briselē parakstīto Pagaidu nolīgumu starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Krievijas Federāciju, no otras puses, par tirdzniecību un ar tirdzniecību saistītiem jautājumiem;tā kā Pagaidu nolīguma noslēgšanai ir nepieciešams sasniegt Kopienas mērķus, kas noteikti Eiropas Ogļu un tērauda kopienas dibināšanas līguma 2. un 3. pantā, un tā kā līgums neparedz visus gadījumus, uz ko attiecas šis lēmums;apspriedusies ar Padomdevēja komiteju un ar Padomes piekrišanu,IR PIEŅĒMUSI ŠO LĒMUMU.1. pantsAr šo Eiropas Ogļu un tērauda kopienas un Eiropas Atomenerģijas kopienas vārdā tiek apstiprināts Pagaidu nolīgums starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Krievijas Federāciju, no otras puses, par tirdzniecību un ar tirdzniecību saistītiem jautājumiem kopā ar diviem protokoliem un deklarācijām.Šie dokumenti ir pievienoti šim lēmumam2. pantsKomisijas priekšsēdētājs Pagaidu nolīguma 35. pantā minēto paziņojumu sniedz Eiropas Ogļu un tērauda kopienas un Eiropas Atomenerģijas kopienas vārdā.Briselē, 1995. gada 4. oktobrīKomisijas vārdā —priekšsēdētājsJacques Santer--------------------------------------------------


title: 2007/341/EK: Padomes Lēmums ( 2007. gada 19. aprīlis ), lai noslēgtu Nolīgumu starp Eiropas Kopienu un Krievijas Federāciju par atpakaļuzņemšanu

text:
                  17.5.2007

                  LV

                  Eiropas Savienības Oficiālais Vēstnesis

                  L 129/38

         PADOMES LĒMUMS
         (2007. gada 19. aprīlis),
         lai noslēgtu Nolīgumu starp Eiropas Kopienu un Krievijas Federāciju par atpakaļuzņemšanu
         (2007/341/EK)
         EIROPAS SAVIENĪBAS PADOME,
         ņemot vērā Eiropas Kopienas dibināšanas līgumu, un jo īpaši tā 63. panta 3. punkta b) apakšpunktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
         ņemot vērā Komisijas priekšlikumu,
         ņemot vērā Eiropas Parlamenta atzinumu,
         tā kā:

                     (1)

                     Komisija Eiropas Kopienas vārdā ir apspriedusi Nolīgumu ar Krievijas Federāciju par atpakaļuzņemšanu.

                     (2)

                     Saskaņā ar 2006. gada 22. maijā pieņemto Padomes lēmumu Nolīgums Eiropas Kopienas vārdā ir parakstīts 2006. gada 25. maijā, ņemot vērā tā iespējamu noslēgšanu vēlāk.

                     (3)

                     Nolīgums būtu jāapstiprina.

                     (4)

                     Ar Nolīgumu izveido Apvienoto atpakaļuzņemšanas komiteju, kas var pieņemt savu reglamentu. Tādēļ ir lietderīgi paredzēt vienkāršotu procedūru Kopienas nostājas izstrādāšanai šajā jautājumā.

                     (5)

                     Saskaņā ar 3. pantu Protokolā par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Apvienotā Karaliste ir paziņojusi, ka tā vēlas piedalīties šā lēmuma pieņemšanā un piemērošanā.

                     (6)

                     Saskaņā ar 1. un 2. pantu Protokolā par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, un neskarot minētā protokola 4. pantu, Īrija nepiedalās šā lēmuma pieņemšanā, un šis lēmums nav tai saistošs un nav jāpiemēro.

                     (7)

                     Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un šis lēmums nav tai saistošs un nav jāpiemēro,

               IR PIEŅĒMUSI ŠO LĒMUMU.

            1. pants
            Ar šo Kopienas vārdā tiek apstiprināts Nolīgums starp Eiropas Kopienu un Krievijas Federāciju par atpakaļuzņemšanu.
            Nolīguma teksts ir pievienots šim lēmumam.

            2. pants
            Padomes priekšsēdētājs sniedz Nolīguma 23. panta 2. punktā paredzēto paziņojumu (1).

            3. pants
            Komisija, kurai palīdz dalībvalstu eksperti, pārstāv Kopienu Apvienotajā atpakaļuzņemšanas komitejā, kas izveidota ar Nolīguma 19. pantu.

            4. pants
            Kopienas nostāju Apvienotajā atpakaļuzņemšanas komitejā attiecībā uz tās reglamenta pieņemšanu, kā paredzēts Nolīguma 19. panta 5. punktā, pieņem Komisija, iepriekš apspriežoties ar Padomes norīkotu īpašu komiteju.

            5. pants
            Šo lēmumu publicē Eiropas Savienības Oficiālajā Vēstnesī.

            Luksemburgā, 2007. gada 19. aprīlī

                  Padomes vārdā —

                  priekšsēdētāja

               B. ZYPRIES

            (1)  Atpakaļuzņemšanas nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: Politikas un drošības komitejas Lēmums CHAD/1/2008 ( 2008. gada 13. februāris ), ar ko pieņem trešo valstu ieguldījumu attiecībā uz Eiropas Savienības militāro operāciju Čadas Republikā un Centrālāfrikas Republikā

text:
               29.2.2008

               LV

               Eiropas Savienības Oficiālais Vēstnesis

               L 56/64

      POLITIKAS UN DROŠĪBAS KOMITEJAS LĒMUMS CHAD/1/2008
   (2008. gada 13. februāris),
   ar ko pieņem trešo valstu ieguldījumu attiecībā uz Eiropas Savienības militāro operāciju Čadas Republikā un Centrālāfrikas Republikā
   (2008/172/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 25. panta trešo daļu,
   Ņemot vērā Padomes Vienoto rīcību 2007/677/KĀDP (2007. gada 15. oktobris) par Eiropas Savienības militāro operāciju Čadas Republikā un Centrālāfrikas Republikā (1) (operācija EUFOR Tchad/RCA) un jo īpaši tās 10. panta 2. punktu,
   tā kā:

               (1)

               Pēc Politikas un drošības komitejas lūguma un saskaņā ar pamatuzdevumu sadali, ko veica Eiropas Savienības Militārā komiteja (ESMK), ES operācijas komandieris un ES bruņoto spēku komandieris 2007. gada 9., 14. un 21. novembrī un 19. decembrī un 2008. gada 11. janvārī organizēja konferenci par bruņoto spēku koncentrēšanu.

               (2)

               Pēc ES operācijas komandiera un ESMK ieteikuma attiecībā uz Albānijas ieguldījumu būtu jāpieņem Albānijas ieguldījums.

               (3)

               Saskaņā ar 6. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās tādu Eiropas Savienības lēmumu un darbību izstrādē un īstenošanā, kam ir aizsardzības nozīme,

         IR NOLĒMUSI ŠĀDI.
   1. pants
   Trešo valstu ieguldījums
   Ņemot vērā bruņoto spēku koncentrēšanas konferences, pieņem Albānijas ieguldījumu ES militārajā operācijā Čadas Republikā un Centrālāfrikas Republikā.
   2. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2008. gada 13. februārī

            Politikas un drošības komitejas vārdā —

            priekšsēdētāja

         M. IPAVIC

      (1)  OV L 279, 23.10.2007., 21. lpp.


title: 2008/150/EK: Padomes Lēmums ( 2008. gada 12. februāris ) par to, lai Eiropas Kopienas vārdā parakstītu un provizoriski piemērotu Nolīgumu vēstuļu apmaiņas veidā par grozījumiem Protokolā, ar kuru laikposmam no 2005. gada 18. janvāra līdz 2011. gada 17. janvārim nosaka zvejas iespējas un finanšu ieguldījumu, kas paredzēts Eiropas Ekonomikas kopienas un Seišelu Salu Republikas nolīgumā par zveju pie Seišelu salām

text:
               22.2.2008

               LV

               Eiropas Savienības Oficiālais Vēstnesis

               L 48/31

      PADOMES LĒMUMS

   (2008. gada 12. februāris)
   par to, lai Eiropas Kopienas vārdā parakstītu un provizoriski piemērotu Nolīgumu vēstuļu apmaiņas veidā par grozījumiem Protokolā, ar kuru laikposmam no 2005. gada 18. janvāra līdz 2011. gada 17. janvārim nosaka zvejas iespējas un finanšu ieguldījumu, kas paredzēts Eiropas Ekonomikas kopienas un Seišelu Salu Republikas nolīgumā par zveju pie Seišelu salām
   (2008/150/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 37. pantu saistībā ar 300. panta 2. punktu,
   ņemot vērā Komisijas priekšlikumu,
   tā kā:

               (1)

               Ar Padomes 2006. gada 23. janvāra Regulu (EK) Nr. 115/2006 (1) pieņēma protokolu, ar kuru laikposmam no 2005. gada 18. janvāra līdz 2011. gada 17. janvārim nosaka zvejas iespējas un finanšu ieguldījumu, kas paredzēts Eiropas Ekonomikas kopienas un Seišelu Salu Republikas nolīgumā par zveju pie Seišelu salām.

               (2)

               Ņemot vērā spēkā esošā zvejniecības nolīguma teicamos apguves rādītājus, Seišelu salu iestāžu tiekšanos nostiprināt partnerattiecības un Kopienas iestāžu vēlmi šo protokolu saskaņot ar citiem protokoliem attiecībā uz tunzivīm, Puses vēstuļu apmaiņas veidā ir parafējušas spēkā esošā protokola grozījumus. Par vēstuļu apmaiņas tematu kļuvušie grozījumi attiecas uz atskaites tonnāžas daudzuma palielināšanu, finansiāla partnerattiecību atbalsta ieviešanu un uz kuģu īpašnieku maksu un no Kopienas budžeta veicamo maksājumu proporcionālās attiecības mainīšanu.

               (3)

               Lai šos spēkā esošā protokola grozījumus varētu piemērot no 2008. gada 18. janvāra, būtu jāparaksta nolīgums vēstuļu apmaiņas veidā, kura galīgā noslēgšana ir Padomes ziņā.

               (4)

               Minētie grozījumi neskar zvejas iespēju sadalījumu dalībvalstīm,

         IR NOLĒMUSI ŠĀDI.
   1. pants
   Padome Kopienas vārdā apstiprina Nolīguma vēstuļu apmaiņas veidā par grozījumiem Protokolā, ar kuru laikposmam no 2005. gada 18. janvāra līdz 2011. gada 17. janvārim nosaka zvejas iespējas un finanšu ieguldījumu, kas paredzēts Eiropas Ekonomikas kopienas un Seišelu Salu Republikas nolīgumā par zveju pie Seišelu salām, parakstīšanu.
   Vēstuļu apmaiņas veidā sagatavotā nolīguma teksts ir pievienots šim lēmumam.
   2. pants
   Padomes priekšsēdētājs tiek pilnvarots norīkot personu vai personas, kas tiesīgas Kopienas vārdā parakstīt nolīgumu vēstuļu apmaiņas veidā, ņemot vērā tā noslēgšanu.
   3. pants
   Nolīgumu vēstuļu apmaiņas veidā Kopiena provizoriski piemēro no 2008. gada 18. janvāra.
   4. pants
   Protokolā paredzētās un Padomes 2006. gada 23. janvāra Regulā (EK) Nr. 115/2006 noteiktās zvejas iespējas paliek nemainīgas, un to sadalījums ir šāds:

               Zvejas kategorija

               Dalībvalsts

               Zvejas iespējas

               Tunzivju seineri

               Francija

               17 kuģi

               Spānija

               22 kuģi

               Itālija

               1 kuģis

               Kuģi zvejai ar peldošām āķu jedām

               Spānija

               2 kuģi

               Francija

               5 kuģi

               Portugāle

               5 kuģi

         Ja ar minēto dalībvalstu iesniegtajiem licences pieprasījumiem protokolā paredzētās zvejas iespējas tiek apgūtas nepilnīgi, Komisija var izskatīt jebkuras citas dalībvalsts iesniegtus licences pieprasījumus.

      Briselē, 2008. gada 12. februārī

            Padomes vārdā —

            priekšsēdētājs

         A. BAJUK

      (1)  OV L 21, 25.1.2006., 1. lpp.

         NOLĪGUMS

      vēstuļu apmaiņas veidā, ar ko paredz provizoriski piemērot grozījumus Protokolā, ar kuru laikposmam no 2005. gada 18. janvāra līdz 2011. gada 17. janvārim nosaka zvejas iespējas un finanšu ieguldījumu, kas paredzēts Eiropas Ekonomikas kopienas un Seišelu Salu Republikas nolīgumā par zveju pie Seišelu salām
      Godātais kungs!
      Esmu gandarīts, ka Seišelu Salu Republikas un Eiropas Kopienas sarunvedējiem ir izdevies panākt vienprātību par grozījumiem protokolā, ar kuru nosaka zvejas iespējas un finanšu ieguldījumu, un tā pielikumā.
      Briselē 2007. gada 20. un 21. martā notikušo sarunu rezultāts ļauj pārskatīt zvejas iespējas, kas paredzētas Protokolā, ar kuru laikposmam no 2005. gada 18. janvāra līdz 2011. gada 17. janvārim nosaka zvejas iespējas un finanšu ieguldījumu, kas paredzēts Eiropas Ekonomikas kopienas un Seišelu Salu Republikas nolīgumā par zveju pie Seišelu salām. Protokolā izdarītie grozījumi ir pievienoti šīs vēstules pielikumā. Tā kā grozīto protokolu parafēja 2007. gada 21. martā, ierosinu abām Pusēm vienlaikus sākt grozītā protokola, tā pielikuma un papildinājumu teksta apstiprināšanas un/vai ratifikācijas procedūru saskaņā ar Seišelu Salu Republikā un Eiropas Kopienā spēkā esošo procedūru, kura jāievēro, lai minētie dokumenti varētu stāties spēkā.
      Lai nebūtu jāpārtrauc Kopienas kuģu zvejas darbības Seišelu salu ūdeņos un atsaucoties uz 2007. gada 21. martā grozīto protokolu, ar kuru nosaka zvejas iespējas un finanšu ieguldījumu laikposmam no 2008. gada 18. janvāra līdz 2011. gada 17. janvārim, man ir gods paziņot, ka Seišelu Salu Republikas valdība ir gatava grozītā protokola provizoriskai piemērošanai no 2008. gada 18. janvāra līdz dienai, kad tas stāsies spēkā atbilstīgi minētā protokola 13. pantam, ja Eiropas Kopiena ir gatava rīkoties tāpat.
      Grozītā protokola 2. pantā noteiktā grozītā finanšu ieguldījuma maksājums šādā gadījumā būtu jāveic, tiklīdz Puses viena otrai ir paziņojušas par to procedūru pabeigšanu, kas vajadzīgas, lai grozītais protokols un tā pielikums stātos spēkā.
      Būšu pateicīgs, ja apliecināsit Eiropas Kopienas piekrišanu šādam provizoriskam piemērojumam.
      Ar cieņu,

            Seišelu Salu Republikas valdības vārdā —

      Godātais kungs!
      Man ir gods apliecināt, ka esmu saņēmis šādu Jūsu vēstuli ar šīsdienas datumu:

         “Esmu gandarīts, ka Seišelu Salu Republikas un Eiropas Kopienas sarunvedējiem ir izdevies panākt vienprātību par grozījumiem protokolā, ar kuru nosaka zvejas iespējas un finanšu ieguldījumu, un tā pielikumā.
         Briselē 2007. gada 20. un 21. martā notikušo sarunu rezultāts ļauj pārskatīt zvejas iespējas, kas paredzētas Protokolā, ar kuru laikposmam no 2005. gada 18. janvāra līdz 2011. gada 17. janvārim nosaka zvejas iespējas un finanšu ieguldījumu, kas paredzēts Eiropas Ekonomikas kopienas un Seišelu Salu Republikas nolīgumā par zveju pie Seišelu salām. Protokolā izdarītie grozījumi ir pievienoti šīs vēstules pielikumā. Tā kā grozīto protokolu parafēja 2007. gada 21. martā, ierosinu abām Pusēm vienlaikus sākt grozītā protokola, tā pielikuma un papildinājumu teksta apstiprināšanas un/vai ratifikācijas procedūru saskaņā ar Seišelu Salu Republikā un Eiropas Kopienā spēkā esošo procedūru, kura jāievēro, lai minētie dokumenti varētu stāties spēkā.
         Lai nebūtu jāpārtrauc Kopienas kuģu zvejas darbības Seišelu salu ūdeņos un atsaucoties uz 2007. gada 21. martā grozīto protokolu, ar kuru nosaka zvejas iespējas un finanšu ieguldījumu laikposmam no 2008. gada 18. janvāra līdz 2011. gada 17. janvārim, man ir gods paziņot, ka Seišelu Salu Republikas valdība ir gatava grozītā protokola provizoriskai piemērošanai no 2008. gada 18. janvāra līdz dienai, kad tas stāsies spēkā atbilstīgi minētā protokola 13. pantam, ja Eiropas Kopiena ir gatava rīkoties tāpat.
         Grozītā protokola 2. pantā noteiktā grozītā finanšu ieguldījuma maksājums šādā gadījumā būtu jāveic, tiklīdz Puses viena otrai ir paziņojušas par to procedūru pabeigšanu, kas vajadzīgas, lai grozītais protokols un tā pielikums stātos spēkā.
         Būšu pateicīgs, ja apliecināsit Eiropas Kopienas piekrišanu šādam provizoriskam piemērojumam.”

      Man ir gods apliecināt Eiropas Kopienas piekrišanu šādam provizoriskam piemērojumam.
      Ar cieņu,

            Kopienas vārdā —

         PIELIKUMS
         Grozījumi Protokolā, ar kuru laikposmam no 2005. gada 18. janvāra līdz 2011. gada 17. janvārim nosaka zvejas iespējas un finanšu ieguldījumu, kas paredzēts Eiropas Ekonomikas kopienas un Seišelu Salu Republikas nolīgumā par zveju pie Seišelu salām
         Protokola 2. pantu aizstāj šādi:

            “2. pants
            Finanšu ieguldījums un maksāšanas kārtība
            1.   Nolīguma 7. pantā minētais finanšu ieguldījums laikposmam, kas minēts 1. pantā, ir EUR 24 750 000. No 2008. gada 18. janvāra finanšu ieguldījuma apmērs tiek grozīts, un protokola piemērošanas laikposmā tas ir EUR 28 440 000.
            2.   Šā panta 1. punktu piemēro atbilstīgi šā protokola 4., 5., 6., 7. un 8. pantam.
            3.   Šā panta 1. punktā minētā finanšu ieguldījuma ikgadējais apjoms, kuru Kopiena maksā pirmajos trijos šā protokola piemērošanas gados, ir EUR 4 125 000. Šā panta 1. punktā minētā finanšu ieguldījuma ikgadējais apjoms, kuru Kopiena maksā no 2008. gada 18. janvāra, ir EUR 5 355 000. No 2008. gada 18. janvāra piemērojamo finanšu ieguldījumu veido – no vienas puses – ikgadēja summa EUR 4 095 000 apmērā, kas gadā atbilst 63 000 tonnu lielam atskaites daudzumam, un – no otras puses – īpaša ikgadēja summa EUR 1 260 000 apmērā, kas paredzēta Seišelu salu zivsaimniecības nozares politikas atbalstam un īstenošanai. Šī īpašā summa ir nolīguma 7. pantā definētā finanšu ieguldījuma neatņemama daļa.
            4.   Ja kopējais tunzivju daudzums, kuru Kopienas kuģi nozvejojuši Seišelu salu ūdeņos, pārsniedz 63 000 tonnu gadā, katra nozvejotā papildu tonna ikgadējā finanšu ieguldījuma apmēru palielina par EUR 65. Tomēr Kopienas šādi samaksātā kopējā ikgadējā summa nedrīkst būt lielāka par divkāršotu 3. punktā minēto summu jeb par EUR 10 710 000. Ja Kopienas kuģu nozvejotais daudzums pārsniedz daudzumu, kas atbilst divkāršotai kopējai ikgadējai summai, tad summu, kura jāmaksā par pārsniegto daudzumu, izmaksā nākamajā gadā.
            5.   Attiecīgo maksājumu veic vēlākais 2005. gada 30. septembrī par pirmo gadu, 2008. gada 30. septembrī par ceturto gadu un ne vēlāk kā šā protokola parakstīšanas gadadienā par turpmākajiem gadiem.
            6.   Ievērojot 7. pantu, Seišelu salām ir tiesības brīvi lemt par šā finanšu ieguldījuma izlietošanu.
            7.   Finanšu ieguldījumu ieskaita Seišelu salu Valsts kases kontā, kas atvērts Seišelu salu centrālajā bankā. Seišelu salu iestādes paziņo šā konta numuru.”

         Protokola 7. pantu aizstāj šādi:

            “7. pants
            Atbildīgas zvejniecības un ilgtspējīgas zivsaimniecības veicināšana Seišelu salu ūdeņos
            1.   Lai veicinātu atbildīgu un ilgtspējīgu zvejniecību Seišelu salu ūdeņos, vismaz 56 % no finanšu ieguldījuma, kuru pārskaita ik gadus no 2008. gada 18. janvāra un kurš minēts 2. panta 3. punktā, novirza Seišelu salu zivsaimniecības nozares politikas izstrādei un īstenošanai. Šo ieguldījumu pārvalda saskaņā ar mērķiem, kurus Puses izvirzījušas, savstarpēji vienojoties, un ar tiem saistītajām gada un daudzgadu programmām. ”

         2., 3., 4. un 5. punkts – bez grozījumiem.
         Protokola pielikuma grozījumi
         KOPIENAS KUĢU ZVEJAS DARBĪBAS NOSACĪJUMI SEIŠELU SALU ŪDEŅOS
         I nodaļa – Zvejas licenču pieprasīšana un izdošana – tiek aizstāta šādi:

            “I   NODAĻA
            ZVEJAS LICENČU PIEPRASĪŠANA UN IZDOŠANA
            1.   IEDAĻA
            Licences izdošana

                        1.–10. punkts –

                        bez grozījumiem.

                        11.

                        Tomēr pēc Eiropas Kopienas pieprasījuma, ja ir pierādīts nepārvaramas varas gadījums, kuģa licenci uz atlikušo derīguma termiņa laiku bez papildu maksas aizstāj ar jaunu licenci, ko izdod aizstājējam kuģim ar līdzīgiem raksturlielumiem. Ja aizstājējam kuģim bruto tilpība (GT) ir lielāka par aizstājamā kuģa GT, licences maksas starpību sedz proporcionāli atbilstošajam laikposmam.

                        12.–14. punkts –

                        bez grozījumiem.

                  2.   IEDAĻA
            Licences izdošanas nosacījumi – maksas un avansa maksājumi

                        1.

                        Licences ir derīgas vienu gadu, un tās ir atjaunojamas.

                        2.

                        No 2008. gada 18. janvāra piemērojamā maksa ir EUR 35 par Seišelu salu ūdeņos nozvejotu tonnu zivju.

                        3.

                        Licences izdod pēc tam, kad veikti šādi vienotas likmes maksājumi kompetentajām valsts iestādēm:

                                    —

                                    EUR 21 000 par katru tunzivju seineri; šī summa atbilst maksai par 600 tonnām tunzivju un tunzivjveidīgo, kas gadā nozvejoti Seišelu salu ūdeņos,

                                    —

                                    EUR 4 200 par katru kuģi zvejai ar peldošām āķu jedām, kura GT pārsniedz 250 tonnas; šī summa atbilst maksai par 120 tonnām tunzivju un tunzivjveidīgo, kas gadā nozvejoti Seišelu salu ūdeņos,

                                    —

                                    EUR 3 150 par katru kuģi zvejai ar peldošām āķu jedām, kura GT nepārsniedz 250 tonnas; šī summa atbilst maksai par 90 tonnām tunzivju un tunzivjveidīgo, kas gadā nozvejoti Seišelu salu ūdeņos.

                        4.

                        Bez grozījumiem.

                        5.

                        Bez grozījumiem.

                        6.

                        Ja kuģu īpašnieki nepiekrīt par zivsaimniecību atbildīgās Seišelu salu iestādes sagatavotajam paziņojumam par maksām, viņi var prasīt, lai nozvejas datus apstiprina kompetentie zinātniskie institūti, piemēram, IRD (Institut de Recherche pour le Développement), IEO (Instituto Español de Oceanografia) un IPIMAR (Instituto Português de Investigação Marítima), un pēc tam apspriesties ar Seišelu salu iestādēm (kuras par to informē Komisiju), lai galīgo paziņojumu par maksām sagatavotu līdz kārtējā gada 31. maijam. Ja līdz minētajam datumam kuģu īpašnieki nav iesnieguši nekādus apsvērumus, par zivsaimniecību atbildīgās Seišelu salu iestādes sagatavoto paziņojumu par maksām uzskata par galīgo paziņojumu.

                        7.

                        Bez grozījumiem.

                        8.

                        Bez grozījumiem.

                        9.

                        Bez grozījumiem.”

         VI nodaļa – Novērotāji – tiek aizstāta šādi:

            “VI   NODAĻA
            NOVĒROTĀJI

                        1.

                        Kuģi, kuriem atļauts zvejot Seišelu salu ūdeņos saskaņā ar nolīgumu, pēc Pušu vienošanās uzņem novērotājus, kurus izraudzījusi kompetenta reģionālā zivsaimniecības organizācija, vai, ja minētā vienošanās nav notikusi, Seišelu salu iestāžu izraudzītus novērotājus, ievērojot šādus noteikumus.

                        1.1.–14. punkts –

                        bez grozījumiem.”


title: Padomes Lēmums (ES) 2016/949 (2016. gada 6. jūnijs) par to, lai Savienības un tās dalībvalstu vārdā parakstītu Protokolu Pamatnolīgumam par partnerību un sadarbību starp Eiropas Savienību un tās dalībvalstīm, no vienas puses, un Mongoliju, no otras puses, lai ņemtu vērā Horvātijas Republikas pievienošanos Eiropas Savienībai

text:
               16.6.2016

               LV

               Eiropas Savienības Oficiālais Vēstnesis

               L 159/1

         PADOMES LĒMUMS (ES) 2016/949
   (2016. gada 6. jūnijs)
   par to, lai Savienības un tās dalībvalstu vārdā parakstītu Protokolu Pamatnolīgumam par partnerību un sadarbību starp Eiropas Savienību un tās dalībvalstīm, no vienas puses, un Mongoliju, no otras puses, lai ņemtu vērā Horvātijas Republikas pievienošanos Eiropas Savienībai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar 218. panta 5. punktu,
   ņemot vērā Horvātijas Republikas Pievienošanās aktu un jo īpaši tā 6. panta 2. punktu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar Horvātijas Republikas Pievienošanās akta 6. panta 2. punktu par Horvātijas Republikas pievienošanos Pamatnolīgumam par partnerību un sadarbību starp Eiropas Savienību un tās dalībvalstīm, no vienas puses, un Mongoliju, no otras puses, ir jāvienojas, noslēdzot nolīguma protokolu. Saskaņā ar Pievienošanās akta 6. panta 2. punktu attiecībā uz šādu pievienošanos ir jāpiemēro vienkāršota procedūra, sakarā ar ko Padomei, pieņemot vienprātīgu lēmumu dalībvalstu vārdā, un attiecīgajām trešām valstīm ir jānoslēdz protokols.

               (2)

               Padome 2012. gada 14. septembrī pilnvaroja Komisiju sākt sarunas ar attiecīgajām trešām valstīm. Sarunas ar Mongoliju tika sekmīgi pabeigtas ar 2014. gada 2. decembra verbālnotu.

               (3)

               Protokols būtu jāparaksta, ņemot vērā tā noslēgšanu vēlāk,

         IR PIEŅĒMUSI ŠO LĒMUMU.
   1. pants
   Ar šo tiek atļauts Savienības un tās dalībvalstu vārdā parakstīt Protokolu Pamatnolīgumam par partnerību un sadarbību starp Eiropas Savienību un tās dalībvalstīm, no vienas puses, un Mongoliju, no otras puses, lai ņemtu vērā Horvātijas Republikas pievienošanos Eiropas Savienībai (1), ar noteikumu, ka minēto protokolu noslēgs.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.
   3. pants
   Šis lēmums stājas spēkā tā pieņemšanas dienā.

      Luksemburgā, 2016. gada 6. jūnijā

            Padomes vārdā –

            priekšsēdētājs

         H.G.J. KAMP

      (1)  Protokola tekstu publicēs kopā ar lēmumu par tā noslēgšanu.


title: 2008/779/EK,Euratom: Padomes Lēmums ( 2008. gada 6. oktobris ) par jauna Eiropas Kopienu Komisijas locekļa iecelšanu

text:
               8.10.2008

               LV

               Eiropas Savienības Oficiālais Vēstnesis

               L 267/31

      PADOMES LĒMUMS

   (2008. gada 6. oktobris)
   par jauna Eiropas Kopienu Komisijas locekļa iecelšanu
   (2008/779/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 215. panta otro daļu,
   ņemot vērā Eiropas Atomenerģijas kopienas dibināšanas līgumu un jo īpaši tā 128. panta otro daļu,
   tā kā:

      Peter MANDELSON kungs ar 2008. gada 3. oktobra vēstuli ir atkāpies no Komisijas locekļa amata. Tāpēc uz atlikušo pilnvaru laiku būtu jāieceļ viņa aizvietotājs,
   IR PIEŅĒMUSI ŠO LĒMUMU.
   1. pants
   Ar šo Baroness Catherine Margaret ASHTON OF UPHOLLAND ir iecelta par Komisijas locekli laikposmam no 2008. gada 6. oktobra līdz 2009. gada 31. oktobrim.
   2. pants
   Šis lēmums stājas spēkā 2008. gada 6. oktobrī.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 6. oktobrī

            Padomes vārdā —

            priekšsēdētāja

         C. LAGARDE


title: EBTA Uzraudzības iestādes Lēmums Nr. 303/14/COL (2014. gada 15. jūlijs), ar ko Norvēģijai atļauj atkāpties no dažiem kopīgiem aviācijas drošības noteikumiem saskaņā ar 14. panta 6. punktu tiesību aktā, kurš minēts XIII pielikuma 66.n punktā Līgumā par Eiropas Ekonomikas zonu (Eiropas Parlamenta un Padomes Regula (EK) Nr. 216/2008 (2008. gada 20. februāris) par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK, kurā veikti grozījumi) [2015/1945]

text:
               29.10.2015

               LV

               Eiropas Savienības Oficiālais Vēstnesis

               L 283/18

         EBTA UZRAUDZĪBAS IESTĀDES LĒMUMS
   Nr. 303/14/COL
   (2014. gada 15. jūlijs),
   ar ko Norvēģijai atļauj atkāpties no dažiem kopīgiem aviācijas drošības noteikumiem saskaņā ar 14. panta 6. punktu tiesību aktā, kurš minēts XIII pielikuma 66.n punktā Līgumā par Eiropas Ekonomikas zonu (Eiropas Parlamenta un Padomes Regula (EK) Nr. 216/2008 (2008. gada 20. februāris) par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK, kurā veikti grozījumi) [2015/1945]
   EBTA UZRAUDZĪBAS IESTĀDE,

      ņemot vērā 14. panta 6. un 7. punktu tiesību aktā, kas minēts EEZ līguma XIII pielikuma 66.n punktā, kurš pielāgots ar EEZ Apvienotās komitejas 2011. gada 19. decembra Lēmumu Nr. 163/2011,
      Eiropas Parlamenta un Padomes 2008. gada 20. februāra Regula (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK, kurā veikti grozījumi;
      kā arī I pielikuma FCL.740.A punktu tiesību aktā, kas minēts EEZ līguma XIII pielikuma 66.ne punktā, kurš pielāgots ar EEZ Apvienotās komitejas 2013. gada 15. jūlija Lēmumu Nr. 146/2013,
      Komisijas 2011. gada 3. novembra Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģu apkalpi atbilstīgi Eiropas Parlamenta un Padomes Regulai (EK) Nr. 216/2008, kurā izdarīti grozījumi;
      abi tiesību akti pielāgoti EEZ līgumam ar tā 1. protokolu,

   ņemot vērā EBTA Transporta komitejas 2014. gada 28. marta atzinumu,
   tā kā:

               (1)

               Norvēģija pieprasīja piemērot konkrētu atkāpi no kopīgiem aviācijas drošības noteikumiem, kas ietverti noteikumos, ar kuriem īsteno Regulu (EK) Nr. 216/2008.

               (2)

               Saskaņā ar minētās pielāgotās regulas 14. panta 7. punktu EBTA Uzraudzības iestāde ir izvērtējusi pieprasītās atkāpes nepieciešamību un no tās izrietošo aizsardzības līmeni, pamatojoties uz Eiropas Aviācijas drošības aģentūras ieteikumu. Iestāde secināja, ka izmaiņas nodrošinās aizsardzības līmeni, kas līdzvērtīgs tam, kuru panāk, piemērojot kopīgos aviācijas drošības noteikumus, ja tiks ievēroti konkrēti nosacījumi. Atkāpes un nosacījumu, kas attiecas uz tās piemērošanu, novērtējums ir aprakstīts šā lēmuma, ar kuru piešķir atkāpi, pielikumā.

               (3)

               Saskaņā ar pielāgotās Regulas (EK) Nr. 216/2008 14. panta 7. punktu par vienai dalībvalstij noteikto atkāpi paziņo visām dalībvalstīm, kam arī ir tiesības piemērot minēto atkāpi.

               (4)

               Saskaņā ar 1. pantu EEZ Apvienotās komitejas 2011. gada 19. decembra Lēmumā Nr. 163/2011 un tā pielikuma 3. punkta a) un e) apakšpunktiem terminu “dalībvalsts(-is)” saprot tādējādi, ka papildus tā nozīmei minētajā regulā saprot arī EBTA valstis; un Eiropas Komisija paziņo ES dalībvalstīm informāciju par šādu lēmumu, kas saņemta no EBTA Uzraudzības iestādes.

               (5)

               Tāpēc šis lēmums jāpaziņo visām EBTA valstīm un Eiropas Komisijai, kura to paziņo ES dalībvalstīm.

               (6)

               Atkāpes, kā arī ar to saistīto nosacījumu aprakstam vajadzētu būt tādam, lai ļautu citām dalībvalstīm pielāgotās Regulas (EK) Nr. 216/2008 nozīmē vajadzības gadījumā piemērot minēto pasākumu tādā pat situācijā, neprasot papildu atļauju no EBTA Uzraudzības iestādes vai Komisijas. Tomēr dalībvalstīm pielāgotās Regulas (EK) Nr. 216/2008 nozīmē būtu jāpaziņo par atkāpju piemērošanu, jo atkāpes var radīt ietekmi ārpus šīs valsts.

               (7)

               Šajā lēmumā paredzētie pasākumi ir saskaņā ar EBTA Transporta komitejas atzinumu,

         IR PIEŅĒMUSI ŠO LĒMUMU.
   1. pants
   Norvēģija var atkāpties no prasībām, kas noteiktas pielāgotās Regulas (ES) Nr. 1178/2011 I pielikuma (FCL daļa) FCL.740.A punktā, kā norādīts šā lēmuma pielikumā.
   2. pants
   Visas dalībvalstis pielāgotās Regulas (EK) Nr. 216/2008 izpratnē ir pilnvarotas piemērot tos pašus 1. pantā minētos pasākumus, kā norādīts šā lēmuma pielikumā, un uz tām attiecas paziņošanas pienākums, kas noteikts pielāgotās Regulas (EK) Nr. 216/2008 14. panta 6. punktā.
   3. pants
   Šis lēmums ir adresēts Norvēģijai. Tas ir autentisks angļu valodā.
   4. pants
   Šo lēmumu paziņo Islandei, Lihtenšteinai, Norvēģijai un Eiropas Komisijai.

      Briselē, 2014. gada 15. jūlijā

            EBTA Uzraudzības iestādes vārdā –

            kolēģijas locekle

         Helga JÓNSDÓTTIR

            direktors

         Xavier LEWIS

      PIELIKUMS

         NORVĒĢIJAS KARALISTEI PIEŠĶIRTĀ ATKĀPE NO KOMISIJAS REGULAS (ES) Nr. 1178/2011
          (1)
         ATTIECĪBĀ UZ DAŽĀM KLASES KVALIFIKĀCIJĀM NOTEIKTĀM LIDOJUMU STUNDĀM

      1.   PIEPRASĪJUMA APRAKSTS
      Regulas (ES) Nr. 1178/2011 I pielikuma (FCL daļa) FCL.740.A punkta b) apakšpunktā teikts:

                     “b)

                     Vienpilota viendzinēja klases kvalifikācijas derīguma termiņa pagarināšana.

                                 1)

                                 Viena virzuļdzinēja lidmašīnas klases kvalifikācijas un TMG kvalifikācijas. Lai pagarinātu vienpilota viena virzuļdzinēja lidmašīnas klases kvalifikācijas vai TMG kvalifikācijas derīguma termiņu, pretendents:

                                             i)

                                             3 mēnešu laikā pirms kvalifikācijas derīguma beigu datuma eksaminētāja klātbūtnē nokārto attiecīgās klases kvalifikācijas pārbaudi saskaņā ar šīs daļas 9. pielikumu; vai

                                             ii)

                                             12 mēnešu laikā pirms kvalifikācijas beigu datuma veic 12 lidojumu stundas ar attiecīgās klases lidmašīnu, tostarp:

                                                         —

                                                         sešas stundas PIC statusā,

                                                         —

                                                         12 pacelšanās un 12 nosēšanās; un

                                                         —

                                                         vismaz 1 stundas mācību lidojumu ar lidojumu instruktoru (FI) vai ar klases kvalifikācijas instruktoru (CRI). Pretendentus atbrīvo no šāda lidojuma, ja ir nokārtota klases vai tipa kvalifikācijas pārbaude vai prasmju pārbaude ar jebkuras citas klases vai tipa lidmašīnu.

                                 2)

                                 Ja pretendentiem ir gan viena virzuļdzinēja lidmašīnas (sauszeme) klases kvalifikācija, gan TMG kvalifikācija, 1) punkta prasības var izpildīt jebkurā no šīm klasēm, tādējādi nodrošinot abu kvalifikāciju derīguma termiņa pagarināšanu.

                                 3)

                                 Vienpilota viendzinēja turbopropelleru lidmašīnas. Lai pagarinātu viendzinēja turbopropelleru klases kvalifikācijas derīguma termiņu, 3 mēnešu laikā pirms kvalifikācijas derīguma beigu datuma pretendents eksaminētāja klātbūtnē nokārto attiecīgās klases kvalifikācijas pārbaudi saskaņā ar šīs daļas 9. pielikumu.”

      Norvēģijas Karalistes (“Norvēģija”) valdība ar 2013. gada 6. decembra vēstuli informēja EBTA Uzraudzības iestādi (“Iestāde”) un Eiropas Aviācijas drošības aģentūru (“Aģentūra”) par nodomu atkāpties no šā Regulas (ES) Nr. 1178/2011 noteikuma, pamatojoties uz grozītās Regulas (EK) Nr. 216/2008 14. panta 6. punktu (2).
      2.   PIEPRASĪJUMA NOVĒRTĒJUMS
      2.1.   Nepieciešamība

      Iestāde uzskata, ka ir lietderīgi atļaut savstarpējo prasību izpildes ieskaitīšanu attiecībā uz daļu no noteiktā lidojuma laika lidmašīnām, kas ietilpst viena virzuļdzinēja lidmašīnas (“SEP”) sauszemes un jūras klases kvalifikācijā, ja abas kvalifikācijas atkārtoti apstiprina “pēc pieredzes”. Regulā (ES) Nr. 1178/2011 šāda situācija nav aplūkota, tajā nav arī noteiktas skaidras prasības attiecībā uz amfībijas tipa lidmašīnu pilotiem, kas rada nevajadzīgu slogu licenču turētājiem.
      2.2.   Aizsardzības līmeņa līdzvērtīgums

      Norvēģija ir sniegusi šādu pamatojumu, lai pierādītu vajadzību atkāpties no attiecīgā noteikuma: lai vadītu viena virzuļdzinēja lidmašīnu, pilotu FCL daļas apliecībā jābūt iekļautai derīgai (SEP) klases kvalifikācijai. FCL daļā ir paredzēti noteikumi attiecībā uz divām SEP klases kvalifikācijām, t. i., attiecībā uz SEP (sauszeme) kvalifikāciju sauszemes lidmašīnām (ar riteņiem vai slēpēm zem šasijas) un attiecībā uz SEP (jūra) kvalifikāciju hidroplāniem (ar fizelāžu vai pludiņiem). FCL daļā nav paredzēti īpaši noteikumi attiecībā uz amfībijas tipa lidmašīnām (kas lidojuma laikā var mainīt konfigurāciju, lai darbotos uz sauszemes vai uz ūdens). Turklāt pilotam, kas vēlas atjaunot jebkurā SEP klases kvalifikācijā paredzētās tiesības, ir jāatbilst prasībām, kas noteiktas Regulas (ES) Nr. 1178/2011 I pielikuma (FCL daļa) FCL.740.A punkta b) apakšpunktā.
      Norvēģija norādīja arī, ka jau ir apstiprināts, ka amfībijas tipa lidmašīnu var izmantot, lai atjaunotu abas kvalifikācijas, izmantojot to gan kā sauszemes lidmašīnu, gan kā hidroplānu, lai apmierinātu prasības. Amfībijas tipa lidmašīnai lidmašīnas īpašības attiecībā uz maršruta lidojumstundām būs identiskas. Atšķiras tikai manevrēšanas, pacelšanās un nolaišanās/izkāpšanas posmi. FCL.740.A punkta b) apakšpunkta 2) daļas noteikumos jau ir atzīts, ka pieredzi, kas iegūta lidmašīnās, kuras pieder SEP (sauszeme) vai TMG kategorijai, var izmantot, lai atjaunotu gan SEP, gan TMG klases kategorijas. Prasībām būtu jāatspoguļo kopīgais un atšķirīgais starp klasēm.
      Aģentūra, izskatījusi atkāpes pieprasījumu, piekrita, ka nav vajadzības prasīt, lai pilots, kuram piešķirtas abu klašu kategorijas, izpildītu visas lidojumu pieredzes prasības, kas noteiktas FCL.740.A punkta b) apakšpunktā, gan sauszemes lidmašīnās, gan hidroplānos, jo tas rada pārmērīgu slogu licences turētājam.
      Aģentūra arī norādīja, ka pašreizējais reglamentējošais noteikums FCL.002 jau ierosina grozīt FCL.740.A punkta b) apakšpunktā paredzēto noteikumu, lai iekļautu noteikumus par apliecību derīguma termiņa atkārtotu apstiprināšanu, pamatojoties uz pieredzi, attiecībā uz pilotiem, kuriem ir piešķirta gan SEP (sauszeme), gan SEP (jūra) kvalifikācija.
      Tādējādi Aģentūra savā ieteikumā par Regulas (EK) Nr. 216/2008 14. panta 6. punkta piemērošanu secināja, ka, apstiprinot Norvēģijas priekšlikumu, aizsardzības līmenis tiks saglabāts.
      3.   ATKĀPES APRAKSTS
      Ierosinātā atkāpe no Regulas (ES) Nr. 1178/2011 I pielikuma (FCL daļa) FCL.740.A punkta b) apakšpunkta noteikumiem ir paredzēta, lai ļautu pilotiem ieskaitīt piecas no vajadzīgajām sešām kapteiņa statusā vienā klasē nolidotajām lidojuma stundām no otras klases.
      Tādējādi Regulas (ES) Nr. 1178/2011 I pielikuma (FCL daļa) FCL.740.A punkta b) apakšpunkta 3) daļas noteikumos iekļauj šādu daļu:

                     “3)

                     Ja pretendentam ir gan viena virzuļdzinēja lidmašīnas (sauszeme) klases kvalifikācija, gan viena virzuļdzinēja lidmašīnas (jūra) klases kvalifikācija, tie var izpildīt FCL.740. punkta b) apakšpunkta 1) daļas ii) sadaļas prasības par abu kategoriju atjaunošanu 12 mēnešu laikā pirms kvalifikācijas derīguma beigu datuma, veicot 12 lidojumu stundas ar viena virzuļdzinēja lidmašīnām, tostarp:

                                 —

                                 6 stundas kā kapteinim viena virzuļdzinēja lidmašīnā, no kurām vismaz 1 stunda ir nolidota sauszemes lidmašīnā vai amfībijas tipa lidmašīnā, kas tiek izmantota kā sauszemes lidmašīna, un vismaz 1 stunda hidroplānā vai amfībijas tipa lidmašīnā, kas tiek izmantota kā hidroplāns; kā arī

                                 —

                                 12 pacelšanās un nosēšanās uz zemes un 12 pacelšanās un nosēšanās uz ūdens; kā arī

                                 —

                                 vismaz 1 stundas mācību lidojumu ar lidojumu instruktoru (FI) vai ar klases kvalifikācijas instruktoru (CRI). Šo mācību lidojumu var veikt ar viena virzuļdzinēja lidmašīnu, hidroplānu vai amfībijas tipa lidmašīnu. Pretendentus atbrīvo no lidojuma, ja ir nokārtota klases vai tipa kvalifikācijas pārbaude, prasmju pārbaude vai kompetences novērtēšana ar jebkuras citas klases vai tipa lidmašīnu.”

      4.   NOSACĪJUMI, KAS SAISTĪTI AR ATKĀPES PIEMĒROŠANU
      Šī atkāpe attiecas uz tādu licenču turētājiem, kas izdotas saskaņā ar Regulas (ES) Nr. 1178/2011 I pielikumu (FCL daļa).
      5.   ATKĀPES VISPĀRĒJA PIEMĒROŠANA
      Visas EBTA valstis var piemērot šo atkāpi, ja ir nodrošināta atbilstība 4. punktā aprakstītajiem nosacījumiem.

         (1)  EEZ līguma XIII pielikuma 66.ne punktā minētais tiesību akts (Komisijas 2011. gada 3. novembra Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģu apkalpi atbilstīgi Eiropas Parlamenta un Padomes Regulai (EK) Nr. 216/2008, kurā izdarīti grozījumi), kas pielāgots EEZ līgumam ar tā 1. protokolu.

         (2)  EEZ līguma XIII pielikuma 66.n punktā minētais tiesību akts (Eiropas Parlamenta un Padomes 2008. gada 20. februāra Regula (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK, kurā veikti grozījumi), kas pielāgots EEZ līgumam ar tā 1. protokolu.


title: 2010/610/KĀDP: Politikas un drošības komitejas Lēmums EUSEC /2/2010 ( 2010. gada 8. oktobris ), ar ko ieceļ amatā misijas vadītāju Eiropas Savienības konsultāciju un palīdzības misijai saistībā ar drošības sektora reformu Kongo Demokrātiskajā Republikā ( EUSEC RD Congo )

text:
               9.10.2010

               LV

               Eiropas Savienības Oficiālais Vēstnesis

               L 266/61

         POLITIKAS UN DROŠĪBAS KOMITEJAS LĒMUMSEUSEC/2/2010
   (2010. gada 8. oktobris),
   ar ko ieceļ amatā misijas vadītāju Eiropas Savienības konsultāciju un palīdzības misijai saistībā ar drošības sektora reformu Kongo Demokrātiskajā Republikā (EUSEC RD Congo)
   (2010/610/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Lēmumu 2010/565/KĀDP (2010. gada 21. septembris) par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā (EUSEC RD Congo) (1) un jo īpaši tā 8. pantu,
   ņemot vērā Savienības Augstās pārstāves ārlietās un drošības politikas jautājumos izteikto priekšlikumu,
   TĀ KĀ saskaņā ar Lēmuma 2010/565/KĀDP 8. pantu Padome pilnvaroja Politikas un drošības komiteju (PDK), inter alia, pieņemt lēmumus par misijas vadītāja iecelšanu amatā,
   IR PIEŅĒMUSI ŠO LĒMUMU.
   1. pants
   Ar šo António MARTINS kungs tiek iecelts par Eiropas Savienības konsultāciju un palīdzības misijas saistībā ar drošības sektora reformu Kongo Demokrātiskajā Republikā (EUSEC RD Congo) vadītāju.
   2. pants
   Šis lēmums stājas spēkā 2010. gada 1. oktobrī.

      Briselē, 2010. gada 8. oktobrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 248, 22.9.2010., 59. lpp.


title: 2011/287/ES: Padomes Lēmums ( 2011. gada 13. maijs ) par nostāju, kas Eiropas Savienībai jāieņem Pasaules Tirdzniecības organizācijas Ģenerālpadomē par Vanuatu Republikas iestāšanos Pasaules Tirdzniecības organizācijā

text:
               19.5.2011

               LV

               Eiropas Savienības Oficiālais Vēstnesis

               L 132/14

         PADOMES LĒMUMS
   (2011. gada 13. maijs)
   par nostāju, kas Eiropas Savienībai jāieņem Pasaules Tirdzniecības organizācijas Ģenerālpadomē par Vanuatu Republikas iestāšanos Pasaules Tirdzniecības organizācijā
   (2011/287/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 91. pantu, 100. panta 2. punktu un 207. pantu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Vanuatu Republikas valdība 1995. gada 7. jūlijā iesniedza pieteikumu par iestāšanos Pasaules Tirdzniecības organizācijas (PTO) dibināšanas līgumam saskaņā ar minētā līguma XII pantu.

               (2)

               Lai panāktu vienošanos par iestāšanās noteikumiem, kas būtu pieņemami Vanuatu Republikai un visiem PTO dalībniekiem, 1995. gada 11. jūlijā tika izveidota Vanuatu iestāšanās darba grupa.

               (3)

               Komisija Savienības vārdā vienojās par Vanuatu Republikas visaptverošu tirgus atvēršanas saistību kopumu, kas ir īpaši svarīgi Savienībai.

               (4)

               Šīs saistības tagad ir iekļautas Vanuatu Republikas iestāšanās protokolā PTO.

               (5)

               Paredzams, ka iestāšanās PTO būs pozitīvs un ilgstošs ieguldījums Vanuatu Republikas ekonomisko reformu un ilgtspējīgas attīstības procesā.

               (6)

               Tāpēc iestāšanās protokols būtu jāapstiprina.

               (7)

               PTO dibināšanas līguma XII pantā noteikts, ka iestāšanās noteikumi ir savstarpēji jāsaskaņo valstij, kas iestājas, un PTO, un PTO ministru konference apstiprina iestāšanās noteikumus no PTO puses. PTO dibināšanas līguma IV 2. pantā noteikts, ka laikposmā starp ministru konferencēm to funkcijas īsteno Ģenerālpadome.

               (8)

               Attiecīgi nepieciešams pieņemt Savienības nostāju Ģenerālpadomē,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienībai jāieņem PTO Ģenerālpadomē par Vanuatu Republikas iestāšanos PTO, ir piekrist, ka Vanuatu iestājas PTO.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 13. maijā

            Padomes vārdā –

            priekšsēdētājs

         MARTONYI J.